ທ່ານ ໄບ​ເດັນ ສັນ​ຍາ​ທີ່​ຈະ​ຊ່ວຍ​ເຫຼືອ​ຊາວ​ນາ ສະ​ຫະ​ລັດ ເພື່ອ​ຊົດ​ເຊີຍ​ວິ​ກິດ​ການ​ຜົນ​ປູກ​ຂອງ ຢູ​ເຄ​ຣນ
ຫົວ​ໜ້າ​ຂອງ​ທະ​ຫານ​ຄານ​ການ​ລົງ​ທຶນ​ຢູ​ໂຣບ​ ໃນ​ອາ​ທິດນີ້​ໄດ້​ແຈ້ງ​ເຕືອນ ໂດຍ​ເວົ້າ​ວ່າ ຢູ​ເຄ​ຣນ ແມ່ນ​ກຳ​ລັງ​ນັ່ງ​ຢູ່​ເທິງ​ເຂົ້າ​ສາ​ລີ​ຈຳ​ນວນຫຼວງຫຼາຍ​ທີ່​ເຂົາ​ເຈົ້າ​ບໍ່​ສາ​ມາດ​ສົ່ງ​ອອກ​ໄດ້. 
ປະທານາທິບໍດີ ໂຈ ໄບເດັນ ໃນວັນພຸດວານນີ້ໄດ້ຍົກຍ້ອງບັນດາຊາວນາອາເມຣິກັນ ເປັນ “ກະດູກສັນຫຼັງຂອງເສລີພາບ,” ໂດຍສັນຍາການສະໜັບສະໜູນມູນຄ່າຫຼາຍຮ້ອຍລ້ານໂດລາ ແລະ ໄດ້ຮຽກຮ້ອງໃຫ້ເຂົາເຈົ້າ ສະໜອງການຊົດເຊີຍຕໍ່ການຂາດແຄນອາຫານປະເພດເມັດທົ່ວໂລກ ທີ່ມີສາເຫດມາຈາກການບຸກລຸກຢູເຄຣນ ຂອງປະທານາທິບໍດີຣັດເຊຍ ທ່ານວລາດິເມຍ ປູຕິນ ທ່ານໄດ້ກ່າວໃນການໃຫ້ຄຳປາໄສຢູ່ນາຂອງຄອບຄົວແຫ່ງນຶ່ງໃນເມືອງ ຄານຄາຄີ, ລັດ ອີລີນອຍ, ບ່ອນທີ່ນຶ່ງວັນກ່ອນໜ້ານັ້ນ, ທ່ານໄດ້ຢືນຢູ່ຕໍ່ໜ້າລົດຕັກເຕີ ແລະ ໄດ້ແນມເບິ່ງເຂົ້າ ທີ່ກຳລັງເຕີບໃຫຍ່ວ່າ “ແທ້ຈິງແລ້ວພວກເຈົ້າແມ່ນກະດູກສັນຫຼັງຂອງປະເທດເຮົາ, ມັນບໍ່ແມ່ນຄຳເວົ້າທີ່ເກີນຄວາມຈິງ ແຕ່ເຈົ້າຍັງໄດ້ໃຫ້ອາຫານແກ່ໂລກ ແລະ ດ້ວຍສົງຄາມຂອງທ່ານປູຕິນໃນຢູເຄຣນນັ້ນ, ພວກເຮົາກຳລັງເຫັນພວກເຈົ້າ ເປັນກະດູກສັນຫຼັງຂອງເສລີພາບ ” ການບຸກລຸກຢູເຄຣນ 11 ອາທິດຂອງຣັດເຊຍໄດ້ເຮັດໃຫ້ການສະໜອງເຂົ້າສາລີ, ສາລີ, ເຂົ້າເບຼ, ເມັດພືດນ້ຳມັນ ແລະ ນ້ຳມັນແຕ່ງກິນໃນທົ່ວໂລກເປັນອັນຕະລາຍ ແລະ ໄດ້ລົບກວນການສະໜອງຝຸ່ນປຸຍ ລາຄາອາຫານໂລກໄດ້ເພີ່ມຂຶ້ນເກືອບ 13 ເປີເຊັນ ຍ້ອນການບຸກລຸກດັ່ງກ່າວ, ອີງຕາມການກ່າວຂອງທຳນຽບຂາວ ທ່ານໄບເດັນໄດ້ກ່າວຕໍ່ຊຸມຊົນຊາວນາທີ່ໄດ້ເຕົ້າໂຮມກັນວ່າ ຖິ້ມໂທດວິກິດການດັ່ງກ່າວໃສ່ທ່ານປູຕິນ, ເຊິ່ງກອງທັບເຮືອຂອງເຂົາເຈົ້າໄດ້ກີດກັນການສົ່ງອອກຂອງຢູເຄຣນ ຈາກທ່າເຮືອໃນທະເລດຳ ທ່ານໄດ້ກ່າວວ່າ “ແຕ່ພວກເຮົາກຳລັງເຮັດບາງຢ່າງກ່ຽວກັບມັນ ແລະ ຊາວນາຂອງພວກເຮົາແມ່ນກຳລັງຊ່ວຍເຫຼືອໃນສອງດ້ານ, ການຫຼຸດຜ່ອນລາຄາອາຫານຢູ່ບ້ານ ແລະ ຂະຫຍາຍການຜະລິດ ແລະ ໃຫ້ອາຫານແກ່ໂລກທີ່ມີຄວາມຕ້ອງການ ຫົວໜ້າຂອງທະຫານຄານການລົງທຶນຢູໂຣບ ໃນອາທິດນີ້ໄດ້ແຈ້ງເຕືອນ ໂດຍເວົ້າວ່າ ຢູເຄຣນ ແມ່ນກຳລັງນັ່ງຢູ່ເທິງເຂົ້າສາລີຈຳນວນຫຼວງຫຼາຍທີ່ເຂົາເຈົ້າບໍ່ສາມາດສົ່ງອອກໄດ້